NOMEAMENTO DE TENENTES DE ALCALDE, MEMBROS DA XUNTA DE GOBERNO LOCAL E DELEGACIÓNS.
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 02/07/2015)

En cumprimento do previsto no artigo 20 da Lei 7/1985, de 2 de abril, Reguladora das Bases de Réxime Local (en adiante L. B. R. L), e que está desenrolado no Regulamento de Organización, Funcionamento e Réxime Xurídico das Corporacións Locais, aprobado por R. D. 2568/1986, de 28 de novembro (en adiante, ROF) corresponde a esta Alcaldía propoñe-lo nomeamento dos membros da Corporación que formarán parte da Xunta de Goberno Local e os que ostentarán as Tenencias de Alcaldía. Tendo en conta o previsto no artigos 20, 21, 22 e 23,3 da referida Lei, e os artigos 38, 52 112 e seguintes do (ROF), RESOLVO: 1º.—NOMEAMENTOS MEMBROS XUNTA DE GOBERNO LOCAL.—Como queira que a Xunta de Goberno non é preceptiva nos Concellos cunha poboación inferior a 5000 habitantes, que é o caso deste Concello, a súa existencia deberase acordar polo Pleno na sesión de organización e funcionamento; para o caso de que así sexa, nomeo aos seguintes Sres. Concelleiros para que formen parte da mesma, número que non supera o terzo do número legal dos membros que compoñen a Corporación: 2º.—NOMEAMENTOS DE TENENTES DE ALCALDE.—Para a substitución desta Alcaldía nos casos de vacante, ausencia ou enfermidade nomeo como Tenentes de Alcalde aos seguintes Concelleiros designados para formar parta da Xunta de Goberno Local: 3º.—DELEGACIÓNS NA XUNTA DE GOBERNO LOCAL.–Delegar na Xunta de Goberno Local as atribucións concretas que determina como delegables o artigo 21 da LRBRL, e a Disposición Adicional Segunda do Real Decreto lexislativo 3/2011, de 14 de novembro, polo que se aproba o texto refundido da Lei de Contratos do Sector Público, que regula as competencias especificas de contratación das Entidades Locais e que son as seguintes: 1.—A aprobación dos instrumentos de planeamento de desenrolo do planeamento xeral non expresamente atribuídos ao Pleno, así como á dos instrumentos de xestión urbanística e dos proxectos de urbanización (artigo 21.1. j) LBRL). 2.—As competencias como órgano de contratación respecto dos contratos de obras, de subministro, de servizos, de xestión de servizos públicos, os contratos administrativos especiais e os contratos privados cando o seu importe non supere o 10 % dos recursos ordinarios do presuposto nin, en calquera caso, a contía de seis millóns de euros, incluídos os de carácter plurianual, cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada (Disposición Adicional Segunda, apartado 1 do RD 3/2011). 3.—O outorgamento das licenzas, salvo que as leis sectoriais o atribúan expresamente ao Pleno ou á Xunta de Goberno Local (artigo 21.1. q) da LBRL). 4.—A aprobación dos proxectos de obras e de servizos cando sexa competente para a súa contratación ou concesión e estean previstos no presuposto (Artigo 21.1. o) da LBRL). 5.—A adxudicación de concesións sobre os bens municipais e adquisición de bens inmobles e dereitos suxeitos á lexislación patrimonial cando o seu valor non supere o 10 % dos recursos ordinarios do presuposto nin o importe de 3.000.000 euros, así como o alleamento do patrimonio cando o seu valor non supere a porcentaxe nin a contía indicados (apartado 1 da Disposición Adicional Segunda RD 3/2011). 6.—O desenrolo da xestión económica de acordo co Orzamento aprobado, dispor gastos dentro dos límites da súa competencia, concertar operacións de crédito, con exclusión das contempladas no artigo 158.5 da Lei 39/1988, de 28 de decembro, Reguladora das Facendas Locais, sempre que aquelas estean previstas no Orzamento e o seu importe acumulado dentro de cada exercicio económico non supere o 10 por cento dos recursos ordinarios, salvo as de tesourería que lle corresponderan cando o importe acumulado das operacións vivas en cada momento non supere o 15 por cento dos ingresos correntes liquidados no exercicio anterior; todo elo de conformidade co disposto na Lei Reguladora das Facendas Locais (Artigo 21.1. f) LBRL). 7.—Aprobar a oferta de emprego público de acordo co orzamento e a plantilla aprobados polo pleno, aprobar as bases das probas para a selección do persoal e para os concursos de provisión de postos de traballo. (Artigo 21.1. g) LBRL). 8.—Todas aquelas cuestións puntuais competencia do Alcalde que este desexe someter a estudio ou resolución da Xunta de Goberno.4º.—REXIME DE REUNIÓN DA XUNTA DE GOBERNO LOCAL.—A Xunta de Goberno Local terá a súa sesión constitutiva o vindeiro día 26 de xuño ás dez horas, ao amparo do disposto no artigo 112.1 do (ROF) e reunirase en sesións ordinarias un día á semana. A data e hora das sesións deberá establecerse pola mesma unha vez constituída.5º.—DELEGACIÓNS NOS CONCELLEIROS.—Nomeo aos seguintes concelleiros delegados nas áreas que se indican: Esta delegación inclúe as facultades de dirección e xestión pero en ningún caso terán facultades de resolución mediante acto administrativo que afecte a terceiros; esta facultade corresponderá ao órgano que teña a competencia.6º.—Da presente resolución darase conta ao Pleno do Concello na primeira sesión que teña lugar, notificándose tamén aos designados; publicarase para xeral coñecemento no Boletín Oficial da Provincia e no Taboleiro de Edictos do Concello, sen prexuízo da súa efectividade dende o día seguinte ao da presente resolución, de conformidade co disposto no artigo 46.1 e 38 do ROF. O mandou e asina o Sr. Alcalde-Presidente, don Xosé Manuel Rodríguez Méndez, nas Neves, a dezasete de xuño de dous mil quince. O Alcalde-Presidente.—A Secretaria-Interventora, Mª Isabel Martín Alonso.